Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: több mint 44%-a nem nyújtott be határidõben igénylést, módosította a nemzetiségi nevelési, oktatási feladatokhoz nyújtott kiegészítõ támogatás igénylésének, folyósításának és elszámolásának rendjérõl szóló 13/2006. (III. 31.) OM rendeletet, hogy a tankönyvtámogatást nem igénylõ intézményfenntartók számára kijelölt új idõponttal lehetõvé tegye a
Paragraph Index: 294

10. pontjával, mert sértik a gyermek nevelésének megválasztásához fûzõdõ szülõi jogot, indokolatlanul korlátozzák a nemzeti és etnikai kisebbségek anyanyelvû oktatáshoz való jogát, jogalkotási szabályt sértve leszûkítik a felmenõ rendszer fogalmát. Az ellentmondás csak az irányelv módosításával oldható fel. Alaptörvényünk az alapvetõ jogok és kötelezettségek között biztosítja a szülõknek azt a jogot, hogy a gyermeküknek adandó nevelést megválasszák, illetve kimondja, hogy a Magyar Köztársaság biztosítja a nemzeti és etnikai kisebbségek anyanyelvû (és a több-ben a kevesebb elve alapján: anyanyelvi) oktatáshoz való jogát. Az alapvetõ jogokkal kapcsolatban pedig a 8. § (2) bekezdése azt fogalmazza meg, hogy lényeges tartalmukat törvény sem korlátozhatja. A Kotv. 13. § (1) bekezdésének utolsó fordulata szerint – a gyermeknek adandó nevelés megválasztásának körében – a szülõt megilleti az a jog, hogy saját nemzeti vagy etnikai hovatartozásának megfelelõen válasszon gyermekének óvodát, iskolát, kollégiumot. A Nektv. a kisebbségek anyanyelvét közösség-összetartó tényezõként ismeri el. A Nektv. 43. § (3) és (4) bekezdése a kisebbségi anyanyelvû vagy anyanyelvi oktatás bevezetését három feltételhez köti: a kisebbségi oktatás helyileg megvalósítható legyen, konkrét igény legyen rá, és az iskolai osztály a Kotv. rendelkezései alapján megszervezhetõ legyen. A „helyileg megvalósítható” fordulatot – sajnos – a jogszabályok nem definiálják. Értelmezésünk szerint a nemzeti és etnikai kisebbséghez tartozók részére az iskolai osztályt meg kell szervezni, ha (minimum) 8 azonos évfolyamhoz (korosztályhoz) tartozó tanulóból „rendes” osztály, illetve ha különbözõ évfolyamhoz (ami fõszabályként különbözõ korosztályt is jelent) tartozó legalább nyolc gyerekbõl összevont osztály hozható létre. 2007/67/II. szám

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes